Gar wazalen menbuden di tmetti taqbaylit, ad naf tamuḥeqranit, ddel akked ddɣel. Si zik, win yugaren wayeḍ, ilaq ad t-yerkeḍ neɣ ad t-yerr ddaw uḍar-is. D azalen n diri, i nettaf ɣer wid yesɛan iɣil (ddeɛ) neɣ adrim. Ha-tt-an tukkist, seg uɣmis «Aɣmis n yimaziɣen» : «Tella yiwet n tama qqaren-as taɛeccact. (…) Ihi, yal mi ara d-awḍen yigezzaren ɣer din, ad ɛelqen iɛejmiyen-nsen ɣef tuyat n yimezdaɣ-nni i wakken ad ten-azun. Akken, akken armi i asen-tuɣal d lɛada. Seg wakken llan deg drus yid-sen, ur zmiren ara ad kksen ddel ɣef yiman-nsen. Syin tṛeṣṣa tenfalit-a « Lbaṭel n Tɛeccact, neɣ lbaṭel n Wat Ɛeccac.»41